|  |  |  |
| --- | --- | --- |
| Tantárgy neve: **Tengerentúli földrészek természetföldrajza (Amerika, Afrika, Ausztrália, Óceánia és a Sarkvidékek)** | **Kódja:****LMT\_FD115K2** | **Kreditszáma:** **2** |
| A tanóra típusa[[1]](#footnote-1): **előadás** és száma: **12 óra/félév** |
| A számonkérés módja (koll./gyj./egyéb[[2]](#footnote-2)): **kollokvium** |
| A tantárgy tantervi helye (hányadik félév): **2.** |
| Előtanulmányi feltételek *(ha vannak)*:**-** |
| **Tantárgyleírás**: |
| **A tantárgy tanításának alapelvei és céljai:** Az Európán és Ázsián kívüli kontinensek természetföldrajzának szintézisen alapuló elemzése. **A tantárgy tartalma**: A kontinensek földtani, fejlődéstörténeti, éghajlati, vízrajzi, biogeográfiai és talajtani viszonyainak komplex elemzése. Az említett kontinensek nagytájainak bemutatása. Afrika természeti viszonyai: helyzete, felszíne, kialakulása, földtani felépítése, vízrajza, növényzete, állatvilága, talajai. A társadalom hatása a környezetre. A nagytájak geológiai, geomorfológiai, éghajlati, hidrogeográfiai, biogeográfiai tényezőinek elemzése, értékelése, valamint ezek térbeli összefüggéseinek, kölcsönhatásainak bemutatása. Afrika nagytájai: Atlasz-vidék, Szahara, Szudán, Guineai-partvidék, Egyenlítői Afrika, Dél- és Kelet-Afrika, Madagaszkár. Amerika elhatárolása, tagolása, földtörténete, felszíne, éghajlata, vízrajza, környezeti állapota. Észak-Amerika természetföldrajzának általános jellemzése. A Kanadai-pajzs, a szigetvilág és az Appalache-hegység, a Központi-síkságok és a Pacifikus-hegységrendszer észak-amerikai szakaszának helyzete, kialakulása, szerkezete, éghajlata, vízrajza, növényzete és tájainak részletes jellemzése. A közép-amerikai szárazföldi híd és a szigetvilág helyzete, kialakulása, szerkezete, éghajlata, vízrajza, növényzete és tájainak részletes jellemzése. Dél-Amerika természetföldrajzának általános jellemzése. A kontinenst övező kisebb szigetek, a Guyanai-hegyvidék, a Brazil-felföld, az Orinoco-, Amazonas- és Paraná-alföldek, valamint az Andok hegységrendszerének helyzete, kialakulása, szerkezete, éghajlata, vízrajza, növényzete és tájainak részletes jellemzése. Sajátos és tipikus tájak, antropogén tájváltozások, főbb védett természeti értékek Amerikában, különös tekintettel Észak-Amerika nemzeti parkjaira. Ausztrália természeti viszonyainak általános jellemzése: elhatárolása, tagolása, földtörténete, felszíne, éghajlata, vízrajza, környezeti állapota. Ausztrália nagytájainak (Nyugat-Ausztrál-tábla, Közép-Ausztrál medencék, Kelet-ausztrál-hegyvidék) jellemzése. A társadalom hatása a környezetre. Óceánia természeti viszonyai. Óceánia főbb szigetei: Új-Zéland, Új-Guinea, Új-Kaledónia, Fidzsi-, Tonga-, Hawaii-szigetek. A Déli-sarkvidék szerkezete, felszínfejlődése, éghajlata, felfedezése, a jégtakaró visszahúzódásának következményei. Az Északi-sarkvidék tagolódása, felfedezése. Az Északkeleti- és az Északnyugati-átjáró. A éghajlatváltozás következményei. Az óceánok kialakulása, az óceánaljzat domborzati formái. Az egyes óceánok tengereinek sajátosságai, jellemzői. **Módszerek:** Tanári előadás PowerPoint bemutatóval. Az említett tartalomban fennálló összefüggések feltárása, elemzése a tanulók bevonásával. |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| * Gábris Gy. 1996: Afrika természetföldrajza. – In: Probáld F. (szerk.): Afrika és a Közel-Kelet földrajza. – ELTE Eötvös Kiadó, Budapest Probáld F.: 1996. Afrika és a Közel-Kelet földrajza. ELTE, Eötvös Kiadó
* Probáld F.-Horváth G. 1998: Ázsia, Ausztrália és Óceánia földrajza. ELTE, Eötvös Kiadó
* Gábris Gyula (szerk.) 1999: Tengerentúli világrészek – Regionális természetföldrajzi atlasz. ELTE Eötvös Kiadó, Budapest.
* Gábris Gy. 1998: Ausztrália és Óceánia természeti viszonyai. – In: Probáld F. (szerk.): Ázsia, Ausztrália és Óceánia földrajza. – ELTE Eötvös Kiadó, Budapest.
* A földrjaztanár elektronikus eszközkészlete – FÖLDRAJZ nEtSZKÖZKÉSZLET on-line eszköztár <http://netszkozkeszlet.ektf.hu>
 |
| **Tantárgy felelőse** (*név, beosztás, tud. fokozat*)**:****Dr. Pajtókné dr. Tari Ilona PhD tanszékvezető főiskolai docens** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** **Dr. Pajtókné dr. Tari Ilona PhD tanszékvezető főiskolai docens** |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)